text: জেমস উডস - উইকিপিডিয়া
  ২০১৫ সালে উডস
  জেমস হাওয়ার্ড উডস
  (1947-04-18) ১৮ এপ্রিল ১৯৪৭ (বয়স ৭৫)
  ভেরনাল, উটাহ, মার্কিন যুক্তরাষ্ট্র
  ক্যাথরিন মরিসন
  (বি. ১৯৮০; বিচ্ছেদ. ১৯৮৩)
  সারা ওয়েন
  (বি. ১৯৮৯; বিচ্ছেদ. ১৯৯০)
  জেমস হাওয়ার্ড উডস (ইংরেজি: James Howard Woods; জন্ম: ১৮ এপ্রিল ১৯৪৭)[১] হলেন একজন মার্কিন অভিনেতা ও প্রযোজক। তিনি ভিডিওড্রোম, ওয়ান্স আপন আ টাইম ইন আমেরিকা, ক্যাসিনো এবং কনট্যাক্ট চলচ্চিত্রে অভিনয়ের জন্য সর্বাধিক পরিচিত। তিনি সালভাদর (১৯৮৬) চলচ্চিত্রে অভিনয় করে শ্রেষ্ঠ অভিনেতা বিভাগে এবং ঘোস্টস্‌ অব মিসিসিপি (১৯৯১) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দ্য অনিয়ন ফিল্ড (১৯৭৯), কিলার: আ জার্নাল অব মার্ডার (১৯৯৬), ভ্যাম্পায়ার্স (১৯৯৮) এবং দ্য ভার্জিন সুইসাইডস্‌ (১৯৯৯)।
  টেলিভিশনে তিনি প্রমিজ মিনি ধারাবাহিকে অভিনয় করে ১৯৮৭ সালে একটি প্রাইমটাইম এমি পুরস্কার ও একটি গোল্ডেন গ্লোব পুরস্কার অর্জন করেন। তিনি মাই নেম ইজ বিল ডব্লিউ. (১৯৮৯) ধারাবাহিকে অভিনয় করে অপর একটি প্রাইমটাইম এমি অর্জন করেন। ১৯৯৮ সালে তিনি অ্যানিমেটেড টিভি চলচ্চিত্র হারকিউলিস-এ কণ্ঠ প্রদান করে একটি ডেটাইম এমি পুরস্কার অর্জন করেন। ২০০০-এর দশকে তিনি শার্ক ধারাবাহিকে প্রধান চরিত্রে অভিনয় করে খ্যাতি অর্জন করেন।
  উডস ১৯৪৭ সালের ১৮ই এপ্রিল উটাহের ভের্নালে জন্মগ্রহণ করেন।[২] তার পিতা গেইল পেটন উডস ছিলেন সেনাবাহিনীর গোয়েন্দা কর্মকর্তা, যিনি ১৯৬০ সালে এক নিয়মিত অস্ত্রোপচারের পর মারা যান।[৩] তার মাতা মার্থা এ. স্মিথ তার স্বামীর মৃত্যুর পর একটি প্রাক-বিদ্যালয় পরিচালনা করতেন এবং পরে টমাস ই. ডিক্সনকে বিয়ে করেন।[৪] উডসের তার চেয়ে দশ বছরের ছোট এক ভাই রয়েছে।[৫] উডস আইরিশ বংশোদ্ভূত এবং তিনি ক্যাথলিক ধর্মাবলম্বী। উডস রোড আইল্যান্ডের ওয়ারউইকে বেড়ে ওঠেন এবং সেখানে পিলগ্রিম হাই স্কুল থেকে ১৯৬৫ সালে পড়াশোনা সমাপ্ত করেন।[৬]
  তিনি ম্যাসাচুসেট্‌স ইনস্টিটিউট অব টেকনোলজিতে রাষ্ট্রবিজ্ঞান বিভাগে ভর্তি হন।[৭] এমআইটিতে থাকাকালীন তিনি শিক্ষার্থীদের মঞ্চদল "ড্রামাশপ"-এর সক্রিয় সদস্য ছিলেন, যেখানে তিনি একাধিক নাটক পরিচালনা করেছেন এবং অভিনয় করেছেন। ১৯৬৯ সালে তিনি এমআইটি থেকে ঝরে পড়েন এবং অভিনয়ে মনোনিবেশ করেন।[৮] উডস বলেন তিনি তার অভিনয় জীবনের জন্য টিম অ্যাফ্লেকের (বেন অ্যাফ্লেক ও কেসি অ্যাফ্লেকের পিতা) কাছে ঋণী। উডস যখন ছাত্র ছিলেন, টিম তখন থিয়েটার কোম্পানি অব বোস্টনের মঞ্চ ব্যবস্থাপক ছিলেন।[৯]
  ↑ "James Woods Biography (1947-)"। ফিল্ম রেফারেন্স। সংগ্রহের তারিখ ১৮ ফেব্রুয়ারি ২০১৯।
  ↑ "The Utah connection - Actor's birthplace is Vernal"। দ্য সল্ট লেক ট্রিবিউন। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৯।
  ↑ "Warwick Online: Michael Woods remembered for a smile, and a laugh"। ১১ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৯।
  ↑ "Martha A. Woods Dixon"। ওয়ারউইক বিকন। সংগ্রহের তারিখ ১৮ ফেব্রুয়ারি ২০১৯।
  ↑ ফার্নান্দেজ, মারিয়া এলেনা (৪ অক্টোবর ২০০৬)। "Very James Woods"। লস অ্যাঞ্জেলেস টাইমস। সংগ্রহের তারিখ ১৮ ফেব্রুয়ারি ২০১৯।
  ↑ ম্যাকার্ডল, কেভিন (১৭ সেপ্টেম্বর ১৯৯৯)। "Face of the Day"। দ্য হেরাল্ড। ১৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৯।
  ↑ জ্যাড, মার্টি (৩০ এপ্রিল ২০০০)। "James Woods Fled MIT for Acting"। দ্য ওয়াশিংটন পোস্ট। ওয়াশিংটন ডিসি। সংগ্রহের তারিখ ১৮ ফেব্রুয়ারি ২০১৯।
  ↑ New York Times Service, published by New York Times and Arno press, 1989, page 788
  ↑ লিডজ, ফ্রানৎস (১০ সেপ্টেম্বর ২০০০), "FILM; Ben Affleck Shocker: I Bargained With Devil for Fame", দ্য নিউ ইয়র্ক টাইমস, সংগ্রহের তারিখ ১৮ ফেব্রুয়ারি ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)